

 **„PRIDE eelkoolituse“ läbiviimine 3 grupile (Lisa 1)**

**Tehniline kirjeldus**

1. **Mõisted ja taustainfo**

**Hoolduspere** – last hooldatakse sobivas peres, kelle liikmete hulka ta ei kuulu. Hoolduspere peab olema sotsiaalhoolekande seaduses sätestatud nõuetele vastav, SKA poolt hinnatud ning kantud sotsiaalteenuste ja -toetuste registrisse. Hoolduspere vanem on lapsele nagu ema või isa, kes samal ajal toetab lapse huvist ja vajadusest lähtuvalt tema sidet bioloogilise pere ja teiste lähedastega.

Lühiajaliselt hoolitseb kriisiolukorras lapse eest **kriisihoolduspere**, kes on valmis võtma lapse perre kahetunnise etteteatamisega.

Suurema hooldusvajadusega lapse eest hoolitseb **erihoolduspere**. Erihoolduspered on mõeldud lastele, kes vajavad individuaalset pühendumist ja pidevat teadlikku tuge.

**Eestkoste** – seatakse lapse üle, kellel ei ole esindusõiguslikke vanemaid, nt vanemad on surnud, teadmata kadunud, vanema hooldusõigus on peatatud või vanema teovõimet on piiratud ja talle on määratud eestkostja või vanema hooldusõigust on piiratud ja selle tulemusena ei ole vanemal osaliselt või täielikult lapse esindamisõigust, lapse päritolu pole võimalik kindlaks teha jne. Eestkoste seatakse lapse hooldamiseks ja kasvatamiseks. Eestkostja on lapse seaduslik esindaja.

**Lapsendamine** – õiguslik toiming, mille järgi tekivad lapsendaja ja lapsendatu vahel vanema ja lapse vahelised õigused ja kohustused. Lapsendamine on tähtajatu ega saa olla seotud tingimustega. **Peresisene lapsendamine** – lapsendamine, kus üks abikaasa lapsendab teise abikaasa lapse.

Eestis vajab peret aga vajab ligikaudu 762 eri vanuses last. Neist valdav osa on 7–14-aastased (umbes 52%), 15–19-aastaseid on 35% ning kõige vähem elab asendus- ja perekodudes kuni kuueaastaseid lapsi. 2022. aastal paigutati hooldusperedesse 52 last ja kokku kasvab hooldusperedes 154 last ning eestkosteperedes kasvab 1403 last. Igal aastal eraldatakse perest ligi 250 last, kellest üle poole vajab asendushooldusteenust.

Pere, kes soovib ja on valmis pakkuma hoolt, tuge ja armastust teistest vanematest sündinud lapsele oma kodus, on võimalik hakata hooldus-, eestkoste- või lapsendajapereks. Eestis on perede ettevalmistamiseks kasutusel **PRIDE eelkoolitus** ja lapsi juba kasvatavate perede toetamiseks PRIDE-põhikoolitused.

PRIDE programmi arendasid 1990. aastal välja kahekümneaastase kogemusega USA spetsialistid. Eestis on PRIDE eelkoolitus saadaval alates 2000. aastate algusest. 2022. aastal uuendas Tervise Arengu Instituut koos PRIDE koolitajatest koosneva töörühmaga. Pere vajab ettevalmistust, et olla teadlik, mida sünniperest ilma jäänud lapse kasvatamine ja toetamine endast kujutab. Üheks oluliseks pere ettevalmistamise ja hindamise protsessi osaks on PRIDE eelkoolitus. PRIDE eelkoolitusel saab arutluste, harjutuste, rollimängude ja õppuste käigus läbi mõelda oma soovi ja valmisoleku hakata hooldus-, eestkoste- või lapsendajapereks.

Kokku on 2023. aastal planeeritud läbi viia kuni 10 koolitusgruppi. PRIDE koolitusi viiakse läbi eesti ja vene keeles vastavalt vajadusele.  Soovime PRIDE eelkoolituse gruppe viia läbi vajaduspõhiselt ning grupi või gruppide tekkimisel küsida otse kõikidelt PRIDE koolitajatelt valmisolekut koolituste läbiviimiseks pakkumuste esitamise näol.

1. **Teenuse eesmärk**

PRIDE-programm on struktureeritud raamistik, hõlmates eelkoolitust, kooshindamist ja põhikoolitusi. PRIDE eesmärk on tagada hooldus-, eestkoste-ja lapsendajaperedesse suunatud lastele turvalisus ning arenguliste, kultuuriliste ja järjepidevuse vajaduste rahuldamine. PRIDE-koolituste kaudu tugevnevad perekonnad, kes kasvatavad teistest vanematest sündinud lapsi. PRIDE on vahend perepõhise asendushoolduse kvaliteedi tõstmiseks ning pidevaks arenguks.

1. **Teenuse kirjeldus, komponendid ja maht**

Hanke esemeks on viia läbi kuni 3 PRIDE eelkoolitust:

* 1. I grupp – eestikeelne grupp (1 inglisekeelne osaleja) toimub Tallinnas, kus osalevad Tallinna, Harjumaa, Raplamaa pered. Algusaeg augusti 34.-35. nädal 2023, õppijate arv ühes grupis on kuni 12-16 inimest.
	2. II grupp - eestikeelne grupp, toimub Tallinnas, kus osalevad Tallinna ja Harjumaa pered. Õppijate arv ühes grupis on kuni 12-16 inimest. Tellija on planeerinud grupi toimumisajaks 2023. aasta III-IV kvartal, soovituslik alguskuupäev antakse siis, kui grupp on komplekteeritud.
	3. III grupp – venekeelne grupp, toimub Tallinnas. Õppijate arv ühes grupis on kuni 12-16 inimest. Tellija planeerinud grupi toimumisajaks 2023. aasta IV kvartal või 2024. aasta I kvartali, soovitusliku alguskuupäev antakse siis, kui grupp on komplekteeritud.
	4. Hankijal on õigus muuta punktides 3.2-3.3 sätestatud toimumisaegasid. Täpsem gruppide alguskuupäev teatatakse pakkujale 1-2 kuud ette.

Hankijal on õigus peredest sõltuvatel põhjustel lükata edasi/muuta töö alustamise tähtaega kuni 3 kuu võrra.

Ootame pakkumusi, mille alusel valime välja igale grupile PRIDE eelkoolituste läbiviijad. Edukaks tunnistatakse madalaima kogumaksumusega pakkumus, st koolitajapaari kogumaksumus. Juhime tähelepanu sellele, et supervisiooniga seotud sõidukulud on koolitaja enda kanda.

PRIDE-metoodika kohaselt töötab ühe grupiga kaks koolitajat. Ühel koolitajal on kohaliku omavalitsuse korralduslikud pädevused ning teine on hoolduspere vanem/eestkostja/lapsendaja, kes rikastab gruppi isikliku kogemusega. Koolitajapaar täidab lepingujärgseid kohustusi solidaarselt, st pakkujatel on solidaarvastutus ja iga pakkuja peab ka eraldi valmis olema võetud kohustusi täitma.

Sotsiaalkindlustusamet komplekteerib koolitusgrupid vajaduspõhiselt, st nimetatud gruppide arv on eeldatav kogus ja hankijal ei ole kohustust tellida punktides 3.1-3.3 esitatud mahus. Iga koolitusgrupi osas edastab hankija tellimuse e-kirja teel. Koolitusgruppide lõplik arv sõltub koolitusgruppide täituvusest, mis selgub hankemenetluse järgselt. Kui grupid ei täitu, on Sotsiaalkindlustusametil õigus läbi viia vähem koolitusi. Juhul kui eduka pakkujaga on sõlmitud käsundusleping, on hankijal koolitusgruppide mittetäitumisel õigus leping üles öelda.

* 1. **Teenuse raames tagab pakkuja järgmised komponendid:**
		1. eelkohtumine enne PRIDE eelkoolituse algust mahuga 4 akadeemilist tundi ühe koolitusgrupi kohta.
		2. viima läbi kohtumise enne PRIDE eelkoolituse algust SKA lapsendamise ja/või hoolduspere peaspetsialistidega mahuga kuni 2 akadeemilist tundi;
		3. viima läbi kaasajastatud PRIDE eelkoolitused mahus 39 akadeemilist tundi ühe koolitusgrupi kohta
		4. viima läbi PRIDE eelkoolituse ühe grupi raames iga pere kohta ühe perekülastuse mahuga 2 akadeemilist tundi
		5. viima läbi PRIDE eelkoolituse ühe grupi raames iga pere kohta ühe kooshindamise kohtumise mahuga 2 akadeemilist tundi
		6. kohtuma enne PRIDE eelkoolituse lõppemist ja kaaskirjade koostamist SKA lapsendamise ja/või hoolduspere peaspetsialistidega, kus arutletakse ametnikega koolitusel osalenud perede tugevusi ja kasvuruume
		7. viima läbi PRIDE eelkoolitusega seonduva supervisiooni mahuga kuni 20 akadeemilist tundi vastavalt PRIDE koolitusprogrammile.
		8. Käsundisaaja esitab igakuiselt vahearuande eelmisel kuul läbiviidud tegevuste kohta, esitades selleks osalejate registreerumislehe.

Koolitused toimuvad eelistatult kontaktkoolitusena füüsilises koolitusruumis. Pakkuja peab pakkumist tehes arvestama, et koolituse vormi (auditoorne kontaktõpe või kontaktõpe veebis) määramise õigus on Hankijal. Juhul kui Vabariigi Valitsus kehtestab piiranguid koolitusruumis kontaktkohtumiste korraldamiseks, määrab Hankija kontaktkohtumise veebis toimuva koolituse kriteeriumid. Palume Pakkujatel seda hinnapakkumise tegemisel arvestada.

PRIDE eelkoolitus ja muud tegevused viiakse läbi nädalavahetustel või töövälisel ajal (va juhul, kui osalejad lepivad esimesel kohtumisel kokku teisiti). Palume kindlasti arvestada, et vähemalt eelkohtumine toimub nädalavahetusel.